b"\n_START_ARTICLE_\nThe Vampire Diaries\n_START_PARAGRAPH_\nThe Vampire Diaries (Vampirski dnevniki) je Ameri\xc5\xa1ka najstni\xc5\xa1ka televizijska serija posneta po istoimenskih knjigah L.J.Smith. Premierno je bila prikazana 10. septembra 2009 na ameri\xc5\xa1ki televiziji CW. Serija se odvija v izmi\xc5\xa1ljenem kraju Mystic Falls, Virginia, ZDA, kjer \xc5\xbeivijo nadnaravna bitja. Osredoto\xc4\x8dena je na srednje\xc5\xa1olko Eleno, ki je pred kratkim izgubila star\xc5\xa1e v prometni nesre\xc4\x8di. Ko Elena spozna vampirja Stefana in se vanj zaljubi, se ji \xc5\xbeivljenje obrne na glavo. Pozneje pa spoznamo \xc5\xa1e Stefanovega krvo\xc5\xbeeljnega brata Damona, ki pride v mesto z sovra\xc5\xbenimi nameni. Nina Dobrev igra srednje\xc5\xa1olko Eleno, Paul Wesley nastopa kot Stefan Salvatore in Ian Somerhalder kot Damon Salvatore. Serija je v Zdru\xc5\xbeenih dr\xc5\xbeavah Amerike po\xc5\xbeela veliko navdu\xc5\xa1enja med gledalci vseh generacij, pri nas pa lahko serijo gledamo na POP BRIO.\n_START_SECTION_\nPregled serije\n_START_PARAGRAPH_\nSerija spremlja sedemnajstletno Eleno, ki se zaljubi v 162-letnega vampirja Stefana. Stefan je plemenit, zanika svojo krvo \xc5\xbeeljno naravo in se izogiba ubijanju, ter posku\xc5\xa1a nadzorovati svojega brata Damona. Med Damonom in Stefanom gori staro sovra\xc5\xa1tvo, za katero je kriva njuna biv\xc5\xa1a ljubezen Katherine Pierce, ki je bila na pogled neverjetno podobna Eleni. Pozneje izvemo, da je Elena potomka Katherine, ki pa \xc5\xa1e zdale\xc4\x8d ni mrtva, \xc4\x8deprav sta brata ves ta \xc4\x8das mislila da je. Ostala zgodba se vrti okoli Bonnie Bennet (Elenina najbolj\xc5\xa1a prijateljica in \xc4\x8darovnica), Matta Donovana (Elenin biv\xc5\xa1i fant in prijatelj), Tylerja Lockwooda (Elenin prijatelj in novope\xc4\x8deni volkodlak), Caroline Forbes (Elenina prijateljica in pozneje vampirka), Jeremija Gilberta (Elenin brat) ter Elenine tete Jenne, strica Johna ter srednje\xc5\xa1olskega u\xc4\x8ditelja Alarica Saltzmana. V prvi sezoni lahko spremljamo Eleno in Stefana, ki se borita za obstoj njune zveze in kjubujeta dejstvu, da je Stefan vampir, ki lahko \xc5\xa1koduje Eleni. Stvari zakomplicira tudi Damon, ki se na vsak na\xc4\x8din \xc5\xbeeli ma\xc5\xa1\xc4\x8devati bratu, ter najti svojo ljubezen Katherine. V mesto pride \xc5\xa1e precej drugih vampirjev, ki pa nimajo vsi dobrih namenov. V za\xc4\x8detku druge sezone, pa se na presene\xc4\x8denje vseh vrne Katherine, ki je vsa ta leta zavajala brata ter se igrala z njunimi \xc4\x8dustvi. Elena izve, da je klju\xc4\x8d za razre\xc5\xa1itev starega prekletstva prav ona sama, ter da jo i\xc5\xa1\xc4\x8dejo najstrej\xc5\xa1i vampirji, ki jo \xc5\xbeelijo \xc5\xbertvovati. Vse skupaj \xc5\xa1e bolj zaplete ljubezenski trikotnik med Eleno, Stefanom in Damonom, saj slednji v eni od epizod Eleni izpove ljubezen, a ona nato vse tudi pozabi. Kmalu prispe v mesto Mystic Falls vampir-volkodlak Klaus, ki \xc5\xbeeli ubiti Eleno. Ko Damona ugrizne volkodlak in potrebuje zdravilo se Stefan \xc5\xbertvuje zanj in se preda Klausu v zameno za zdravilo. Konec druge sezone zaznamuje poljub med Damonom in Eleno. V tretji sezoni lahko spremljamo Eleno, ki z Damonom sku\xc5\xa1a izslediti Stefana. Medtem Klaus zbira svojo vojsko hibridov, Stefan pa mu pri tem pomaga in hkrati izgublja svojo \xc4\x8dlove\xc5\xa1kost. Sezono zaznamuje tudi vrnitev najstarej\xc5\xa1ih vampirjev (The Originals) v Mystic Falls, vrneta pa se tudi Klaus in Stefan. Elena in Damon se medtem zbli\xc5\xbeata in Elena je na koncu sezone postavljena pred odlo\xc4\x8ditvijo med Stefanom in Damonom. Sezona se kon\xc4\x8da z Elenino izbiro, odlo\xc4\x8dila se je za Stefana, in njeno tragi\xc4\x8dno utopitvijo.\n_START_SECTION_\nProdukcija in odzivi publike\n_START_PARAGRAPH_\nPrvi del serije je bil posnet v Vancouvru, v Kanadi, ostale epizode pa so snemane v Covingtonu, v Georgii, ki slu\xc5\xbei kot majhno mestece Mystic Falls. Kevin Williamson najprej ni bil preve\xc4\x8d zainteresiran za snemanje, vendar je klonil pritisku Julie Plec in pozneje sprejel mesto glavnega kreatorja serije. Seriji je bilo dodeljenih prvih 22 epizod 21. Okrobra 2009, saj je bil po prveh epizodah odziv publike enkraten. 15. septembra 2011 se je za\xc4\x8dela \xc5\xbee 3 sezona serije. Serija je prejela dolgo vrsto nagrad, med drugim 7 Teen choice nagrad in People's choice nagrado. \xc4\x8cetrta sezona se bo predvajala 11. oktobra 2012."